<classify> Mayanja alitua Simba mwishoni mwa mzunguko wa kwanza akiwa Kocha Msaidizi wa aliyekuwa Kocha Mkuu, Dylan Kerr ambaye ni raia wa Uingereza, lakini muda mfupi baadaye Kerr alitimuliwa na Mayanja kupewa nafasi.Akizungumza na gazeti hili, Mayanja alisema licha ya uongozi kuwa kimya, lakini hajui nini kitamtokea siku zijazo kutokana na timu hiyo kufanya vibaya na kupoteza nafasi ya ubingwa.Naendelea kufanya kazi ya kuifundisha Simba, ingawa karibu timu nzima kama hatuna ari ya kupambana kama ilivyokuwa mwanzoni wakati naichukua timu, hili limetokana na mambo mbalimbali ikiwemo nidhamu za wachezaji kuwa mbovu, alisema Mayanja.Kocha huyo alisema hofu yake kubwa ni kupoteza kibarua cha kuifundisha timu hiyo aliyoanza kuirudisha kwenye ubora wake kabla ya kupata matokeo mabaya.Alisema kipindi ambacho ameifundisha timu hiyo anajua vizuri tabia na falsafa ya Simba, hivyo kama atapata fursa ya kuendelea kuifundisha atakuwa na wakati mzuri wa kuwapa mashabiki kile walichokikosa kwa muda mrefu ambacho ni ubingwa, kwani atahusika mwenyewe kufanya usajili.Huu ni msimu wa tatu mfululizo Simba kushindwa kufanya vizuri kwenye Ligi Kuu Tanzania Bara na kujikuta ikimaliza nafasi ya tatu au ya nne kwenye msimamo na kuziacha Yanga na Azam zikifanya vizuri na kushiriki michuano ya kimataifa.Simba yenye pointi 58 na michezo mitatu mkononi, leo itashuka Uwanja wa Majimaji Songea kuikabili Majimaji ya huko katika mchezo wa Ligi Kuu Tanzania Bara. Simba hata ikishinda michezo yake iliyobaki itafikisha pointi 67 ambazo tayari zimepitwa na Yanga.  <topic>: MICHEZO 